**IVANKOM j.d.o.o.**

**Slavka Kolara 1, Ivanska**

**oib:27710685080**

**mbs:4149211**

Klasa:363-01/15-01/1

Urbroj:2110/02-15/1

Uprava groblja jedinstveno trgovačko društvo IVANKOM j.d.o.o. iz Ivanske, Slavka Kolara 1, na temelju članka 13. stavka 4. Zakona o grobljima („Narodne Novine“, broj 19/98, 50/12 )

**O D L U K U**

**o utvrđivanju visine cijene grobnih naknada na grobljima na području**

**općine Ivanska**

Članak 1.

Ovom odlukom utvrđuje se visine cijena grobnih naknada na području općine Ivanska.

Članak 2.

Za korištenje grobnih mjesta korisnici plaćaju grobnu naknadu kako slijedi u tablici 1:

|  |
| --- |
| **KATEGORIJE GROBLJA PO RAZREDIMA** |
|  | Broj grobnih mjesta | **Groblje razreda 1**Ivanska | **Groblje razreda 2**Stara Plošćica | **Groblje razreda 3**Paljevine, K. Selo (katoličko i pravoslavno), Križic, Samarica, Đurđic, D. Petrička, Babinac, Srijedska, G. Petrička |
| 1. | Do tri grobna mjesta | 25,00 kn/m2 | 22,00 kn/m2 | 20,00 kn/m2 |
| 2. | Četiri i više grobnih mjesta | Ne naplaćuje se grobna naknada | Ne naplaćuje se grobna naknada | Ne naplaćuje se grobna naknada |
|  |  |  |  |  |
|  |  |  |

tablica 1.

Članak 3.

Za korištenje grobnih mjesta korisnici iz Članka 2. ove odluke plaćaju grobnu naknadu za tri grobna mjesta od najveće prema najmanjoj površini.

Za dječja grobna mjesta ne plaća se grobna naknada.

Članak 4.

Naknade iz članka 2. ove Odluke uplaćuju se na žiro račun tvrtke IVANKOM j.d.o.o. Ivanska, Slavka Kolara 1, IBAN broj HR58 23400091110625808 .

Članak 5.

Kategorizacija groblja na području općine Ivanska izvršena je u tri razreda što je vidljivo u Članku 2. Tablici 1.,ove odluke. Pri čemu su uzeti u obzir sljedeći parametri:

- izgrađenost infrastrukture

- prilaz grobljima

- uređenost groblja

 Kategorizacija groblja na području Općine Ivanska korigirati će se u skladu sa naknadnim uređenjem groblja ( ograđivanje, izrada prilaznih putova prema grobljima, izgradnja mrtvačnice na grobljima, izgradnja staza na grobljima ).

Članak 6.

Navedene grobne naknade iz članka 2 . ove odluke plaćaju korisnici, odnosno njihovi nasljednici jednom godišnje.

Članak 7.

Godišnja grobna naknada iz Članka 2.ove odluke plaća se prema Rješenju( koje donosi Uprava groblja).

Članak 8.

Iz Članka 2. Ove odluke obveza plaćanja grobne naknade nastaje danom ustupanja grobnih na neodređeno vrijeme , ako je isto ustupljeno do 30.rujna tekuće godine. Naknada se određuje u ukupnom godišnjem iznosu ako je ustupanje izvršeno nakon 30.rujna tekuće godine obveza plaćanja određuje se od 01.sijećnja sljedeće godine. Visinu cijene obveze plaćanja ustupanja grobnog mjesta na neodređeno vrijeme utvrđuje Uprava groblja.

Članak 9.

Novčana sredstva prikupljena od naknada iz Članka 2.ove odluke koristiti će se isključivo za uređenje i održavanje groblja na području Općine Ivanska.

Članak 10.

Svi ostali uvjeti koji nisu predviđeni ovom odlukom, utvrditi će korisnici grobnih mjesta i Uprava groblja.

Članak 11.

Ova odluka stupa na snagu osmog dana od dana objave u Službenom vjesniku općine Ivanska.

Stupanjem na snagu ove odluke prestaje važiti odluka o utvrđivanju visine grobnih naknada na području Općine Ivanska od 11. kolovoza 2014.godine

U Ivanskoj, 30.04. 2015. godine

**DIREKTOR**

**Antun Furjan v.r.**